ILM ยังไหว! Pre Open แตะ 22.20 บาท เหนือจอง 1%
ILM ยังไหว! Pre Open แตะ 22.20 บาท เหนือจอง 1% มีราคาก่อนเปิดตลาด (Pre Open) 5 นาทีแรกอยู่ที่ 22.20 บาท เหนือจอง 1% จาก IPO ที่ 22 บาท โดยจำนวนหุ้นที่มีการซื้อขายก่อนเปิดตลาดประมาณ 3.36 ล้านหุ้น ด้านฝั่งซื้อ (Bid) ประมาณ 1.81 ล้านหุ้น ส่วนฝั่งขาย (Offer) ประมาณ 2.35 ล้านหุ้น โดยมี บล.บัวหลวง เป็นที่ปรึกษาทางการเงิน
ILM ยังไหว! Pre Open แตะ 22.20 บาท เหนือจอง 1%
26 ก.ค. 2562

ผู้สื่อข่าวรายงานว่า ราคาหุ้น บริษัท อินเด็กซ์ ลิฟวิ่งมอลล์ จำกัด (มหาชน) หรือ ILM มีราคาก่อนเปิดตลาด (Pre Open) 5 นาทีแรกอยู่ที่ 22.20 บาท เหนือจอง 1% จาก IPO ที่ 22 บาท โดยจำนวนหุ้นที่มีการซื้อขายก่อนเปิดตลาดประมาณ 3.36 ล้านหุ้น ด้านฝั่งซื้อ (Bid) ประมาณ 1.81 ล้านหุ้น ส่วนฝั่งขาย (Offer) ประมาณ 2.35 ล้านหุ้น โดยมี บล.บัวหลวง เป็นที่ปรึกษาทางการเงิน
สำหรับ ILM ประกอบธุรกิจค้าปลีกเฟอร์นิเจอร์ ของตกแต่งบ้าน ของใช้ภายในบ้าน และเครื่องใช้ไฟฟ้า ผ่านช่องทางจำหน่ายที่หลากหลาย ทั้งหน้าร้านค้าปลีก 4 แบรนด์หลักครอบคลุมลูกค้าทุกระดับ ภายใต้ชื่อ Index Living Mall, Trend Design, MOMENTOUS และ BoConcept
ปัจจุบันร้าน Index Living Mall มี 36 สาขา ครอบคลุม 21 จังหวัดทั่วประเทศ มีร้านค้าตัวแทนจำหน่าย 25 ร้านค้าครอบคลุมหัวเมืองใหญ่ในต่างจังหวัด และเมืองรอง รวมถึงเครือข่ายร้านค้าปลีกในต่างประเทศผ่านรูปแบบตัวแทนจำหน่ายและแฟรนไชส์ 17 ร้านใน 7 ประเทศ  ประกอบกับรับจ้างผลิตสินค้า (OEM) ให้กับผู้ประกอบการในต่างประเทศอีกด้วย
นอกจากธุรกิจค้าปลีกเฟอร์นิเจอร์และของตกแต่งบ้านแล้ว ILM ยังเป็นผู้ให้บริการธุรกิจให้เช่า และบริการพื้นที่เช่า ภายใต้แบรนด์ The Walk, Little Walk และ Index Mall ในเขตกรุงเทพฯ ปริมณฑล และหัวเมืองใหญ่ต่างจังหวัด จำนวน 9 สาขา